EkBass/fiwiki-20250220-pages-articles huggingface dataset:
Louis Schaub

Louis Schaub (s. 29. joulukuuta 1994 Fulda, Saksa Viitattu 5.5.2020.) on itävaltalainen jalkapalloilija, pelipaikaltaan hyökkäävä keskikenttäpelaaja. Hän edustaa Bundesliigassa pelaavaa Kölniä mutta on vuosina 2020–2021 pelannut lainalla Hamburger SV:ssä ja sveitsiläisseura Luzernissa. == Seurajoukkueura == Schaub teki debyyttinsä Itävallan pääsarjassa elokuussa 2012 Sturm Grazia vastaan. Hän pelasi Itävallan Bundesliigassa kaikkiaan 160 ottelua, joissa teki 25 ja syötti 24 maalia. Mestarien liigan karsinnoissa hän teki neljässä ottelussa kolme maalia, Eurooppa-liigassa 20 ottelussa seitsemän maalia. Schaub siirtyi Kölniin 3,5 miljoonan euron siirtosummalla kesällä 2018. Avauskaudellaan hän pelasi 2. Bundesliigassa 27 ottelua, joissa teki kolme ja syötti 13 maalia. Syyskaudella 2019 hän teki Bundesliigassa yhdeksässä ottelussa yhden maalin ja syötti toisen. Kevätkauden 2020 hän on lainalla 2. Bundesliigan Hamburger SV:ssä, jossa hän pelasi 12 ottelua. Kauden 2020–2021 Schaub edusti lainalla Luzernia, jossa hän pelasi 32 Sveitsin Superliigan ottelua ja teki niissä kahdeksan maalia sekä antoi syötön kymmeneen maaliin. Luzern voitti Sveitsin cupin, ja Schaub teki cupissa yhden maalin sekä syötti loppuottelussa yhden. == Maajoukkueura == Schaub teki debyyttinsä Itävallan maajoukkuessa 6. lokakuuta 2016 MM-karsintaottelussa Walesia vastaan. Ensimmäisen maaottelumaalinsa hän viimeisteli MM-karsinnassa Georgiaa vastaan syyskuussa 2017. Hän on pelannut kesäkuun 25. päivään 2021 mennessä 21 maaottelua ja tehnyt kuusi maalia. Pelaamissaan seitsemässä MM- karsintaottelussa hän on tehnyt kolme maalia. EM-karsintaotteluja hän on pelannut kolme. == Muuta == Schaub loukkaantui huhtikuussa 2003 Saksan A7-moottoritiella auto-onnettomuudessa, jossa hänen isänsä Fred, myös jalkapalloilija, kuoli. Hänen veljensä Fabian ja siskonsa Chiara myös pelaavat jalkapalloa. == Lähteet == == Aiheesta muualla == Luokka:Itävaltalaiset jalkapalloilijat Luokka:Vuonna 1994 syntyneet Luokka:Elävät henkilöt
Provence-luokka

Provence-luokka oli Ranskan laivaston kymmenen 1860-luvulla valmistetun aluksen muodostama panssarifregattiluokka. Koska tykit oli asetettu aluksen kummallekin laidalle ne ovat brittiläisen luokituksen mukaan niin sanottuja broadside ironcladejä. Napoleon III oli hyvin vaikuttunut Gloiren suorituskyvystä aluksen saattaessa hänen huvipurttaan Algeriin ja takaisin syyskuussa 1860. Ranskaan palattuaan hän kiihdytti laivasto-ohjelmaa ironcladien valmistamiseksi. Stanislas-Charles-Laur Dupuy de Lôme esitteli 22. syyskuuta 1860 suunnitelman kymmenen Gloiren kaltaisen aluksen valmistamiseksi. Aluksista yhdeksän olisi puurunkoisia ja yksi rautarunkoinen. Laivastosuunnitelmaan sisällytettiin lisäksi yksitoista uivaa patteria ja kaksi Vénus-luokan asemafregattia tai paremminkin korvettia. Dupuy de Lômen suunnitelmissa oli otettu huomioon Gloiren koeajoissa ja käytössä esitetyt puutteet muun muassa korottamalla tykkikantta ja muotoilemalla keula uudelleen. Samoin alusten panssarointia vahvistettiin uusien tykkien koeammunnoissa saatujen tulosten pohjalta.Winfield, Rif & Roberts, Stephen S. s. 423 == Alukset == Luokan kymmenen alusta tilattiin 16. marraskuuta 1860 ja meriministeri hyväksyi suunnitelmat 19. marraskuuta. Alusten nimet varattiin 29. joulukuuta. Pian tilauksen jälkeen alusten höyrykoneiden tehoa nostettiin Gloiren 900 hevosvoimasta Magentan 1 000 hevosvoimaan, jotta alukset kykenisivät kilpailemaan brittiläisten kanssa nopeudessa eli nostamaan nopeuden 13,6 solmusta 14,0 solmuun. Provence-luokan taistelulaivatGardiner, Robert s. 287 Nimi Telakka Kölinlasku Vesille Valmistui Kohtalo Provence Arsenal de Brest maaliskuu 1861 29. lokakuuta 1863 1. helmikuuta 1865 myyty romutettavaksi 10. marraskuuta 1893 Flandre Arsenal de Cherbourg 21. tammikuuta 1861 12. kesäkuuta 1864 toukokuu 1865 alusluettelosta 1886 Gauloise Arsenal de Brest 21. tammikuuta 1861 26. huhtikuuta 1865 12. huhtikuuta 1867 alusluettelosta 1883 Guyenne Arsenal de Rochefort maaliskuu 1861 6. syyskuuta 1865 15. huhtikuuta 1866 alusluettelosta 1882 Magnanime Arsenal de Brest 27. helmikuuta 1861 19. elokuuta 1864 1. marraskuuta 1865 alusluettelosta 1882 Revanche Arsenal de Toulon maaliskuu 1861 28. joulukuuta 1865 1. toukokuuta 1867 romutettu 1893 Savoie Arsenal de Toulon maaliskuu 1861 29. syyskuuta 1863 25. maaliskuuta 1865 poistettu alusluettelosta 1888 Surveillante Arsenal de Lorient 28. tammikuuta 1861 18. elokuuta 1864 21. lokakuuta 1867 poistettu alusluettelosta 1890 Valeureuse Arsenal de Brest 23. toukokuuta 1861 18. elokuuta 1864 helmikuu 1867 poistettu alusluettelosta 1886 Héroïne Arsenal de Lorient 10. kesäkuuta 1861 10. joulukuuta 1863 heinäkuu 1865 proomu 1894 ==Lähteet== * * === Viitteet === *
Maastoajoneuvo

Maastoajoneuvo on maastossa ja teiden ulkopuolella liikkumiseen tarkoitettu ajoneuvo. Maastoajoneuvoja ovat muun muassa maastoauto, maastokuorma-auto, traktori ja moottorikelkka. Suomen ajoneuvolain mukaan maastoajoneuvo on henkilöiden tai tavaran kuljetukseen taikka muita ajoneuvoja vetämään valmistettu jäällä, lumessa tai vajottavassa maastossa taikka maahan tukeutuen kulkemaan valmistettu moottorikäyttöinen ajoneuvo. ==Lähteet== *
Samsung Galaxy Trend Plus

Samsung Galaxy Trend Plus on korealaisen Samsung Electronicsin vuoden 2013 lopulla myyntiin tullut älypuhelin. Virallinen julkistuspäivä oli 1. joulukuuta. Käyttöjärjestelmänä on Android 4.2.2 Jelly Bean. Puhelimessa on 1,2 gigahertsin tuplaydinprosessori ja 768 megatavua keskusmuistia. Tallennustilaa on neljä gigatavua, josta käyttäjän käytössä on 2,2 gigatavua. Tallennustila on laajennettavissa enimmillään 64 gigatavun microSD-kortilla. Puhelimen neljätuumainen näyttö on TFT-kosketusnäyttö. Takakameran tarkkuus on viisi megapikseliä ja etukameran 0,3 megapikseliä. Akun kapasiteetti on 1 500 milliampeerituntia. SIM-kortin kokona on Mini-SIM. == Lähteet == == Aiheesta muualla == * * Galaxy Trend Plus Luokka:Android-pohjaiset laitteet Luokka:Vuoden 2013 matkapuhelimet Luokka:Kosketusnäytölliset älypuhelimet
Ajoneuvon rekisteröinti

Ajoneuvon rekisteröinti on toimenpide, joka on tehtävä Suomessa ajoneuvolle tai perävaunulle muutamin poikkeuksin. Ajoneuvon rekisteröinnistä vastaa Liikenne- ja viestintävirasto (Traficom), joka myös ylläpitää ajoneuvorekisteriä. Rekisteröintipalvelut Traficom ostaa palveluntuottajilta. Rekisteröintejä tehdään katsastustoimipaikoilla, vakuutusyhtiöissä, autoliikkeissä ja rahoitusyhtiöissä. Trafi itse hoitaa diplomaattiautojen rekisteröinnin sekä vientirekisteröinnin. Rekisteröintivelvollisuus on ajoneuvon omistajalla ja haltialla. Laiminlyömällä rekisteröintivelvollisuuden, syyllistyy ajoneuvorikkomukseen. Tästä rangaistuksena on sakkoa. Lisäksi poliisi voi poistaa ajoneuvosta kilvet. Rekisteröinnistä vapaita ovat maastoajoneuvot pois lukien moottorikelkat, ajoneuvot, joita käytetään yksinomaan liikenteestä eristetyllä alueella, kuten satamassa, varastossa tai kilparadalla, maataloudessa sadon tuottamiseen, korjaamiseen tai tienpitoon tarkoitettua ajoneuvoa (esimerkiksi leikkuupuimuri) tai kävellen ohjattavaa traktoria, hinattavaa laitetta, joka kytketään muuhun ajoneuvoon kuin autoon ja rekeä. == Sähköinen rekisteröinti == Ajoneuvojen sähköinen rekisteröinti alkoi Suomessa 16.11.2015. Jos ajoneuvolla on jo liikennevakuutus, sähköinen rekisteröinti hoidetaan Trafin palvelussa. Jos ajoneuvolle tarvitaan vakuutus, rekisteröinnin voi tehdä vakuutuksen ottamisen yhteydessä vakuutusyhtiöiden tarjoamissa verkkopalveluissa sähköisen varmenteen avulla. ==Rekisteröintitodistus== Ajoneuvon rekisteröinnistä annetaan todistuksena rekisteröintitodistus, joka on kaksiosainen. Ensimmäinen osa on nimeltään tekninen osa ja toinen osa on ilmoitusosa. Molemmat ovat A4-arkin kokoisia. Ajoneuvon kuljettajan on pidettävä ajossa mukana rekisteröintitodistuksen teknistä osaa. Ilmoitusosaa käytetään puolestaan ilmoitettaessa ajoneuvorekisteriin muuttuneita tietoja. === Sähköinen varmenne === Sähköisessä rekisteröinnissä rekisteröintitodistuksen korvaa sähköinen varmenne. Varmenteen voi luoda ajoneuvon rekisteriin merkitty omistaja Traficomin palvelussa silloin, kun ajoneuvo on tarkoitus luovuttaa uudelle omistajalle. Sähköinen varmenne on voimassa 14 vrk ja se on kertakäyttöinen. Ajoneuvon ostaja voi tarkistaa varmenteen voimassaolon ja ajoneuvon tiedot Traficomin palvelusta. Sähköisen rekisteröinnin tekemisen jälkeen rekisteröintiotetta ei tarvitse säilyttää ajoneuvossa. Poliisi tarkistaa ajoneuvon tiedot suoraan tietojärjestelmästä. Rekisteröintiote tarvitaan mukana ajoneuvossa vain silloin kun ajoneuvolla lähdetään ulkomaille. ==Rekisterikilpi== Rekisterikilpi on tunnistamista varten tarkoitettu autoon tai muuhun rekisteröitävään ajoneuvoon kiinnitetty pieni metallinen tai muovinen kilpi, johon on kirjoitettu rekisteröinnin yhteydessä saatava rekisteritunnus. ==Lähteet== Luokka:Ajoneuvot Luokka:Liikennehallinto
Olha Zemljak

Olha Mykolajivna Zemljak (, s. 16. tammikuuta 1990 Rivne, Ukrainan SNT, Neuvostoliitto) on ukrainalainen 400 metrin juoksija. Helsingin EM- kilpailuissa 2012 Zemljak voitti Euroopan mestaruuden Ukrainan pitkän viestin joukkueessa, ja kaksi vuotta myöhemmin Zürichin EM-kilpailuissa 2014 hän oli samalla matkalla hopealla Ukrainan joukkueessa.http://yle.fi/urheilu/ranska_puristi_viimeisella_metrilla_mestariksi/7416399/ Hän voitti pitkässä viestissä myös olympiapronssia Lontoossa 2012. Zürichissä Zemljak saavutti lisäksi hopeaa henkilökohtaisella 400 metrin matkalla.http://yle.fi/urheilu/grenot_soolojuoksulla_mestariksi/7415255 Helsingissä 2012 hän oli 400 metrillä neljäs. Alle 20-vuotiaiden MM- kilpailuissa 2008 hän kuului Ukrainan hopeajoukkueeseen 4 × 400 metrin viestissä. Zemljakin ennätys 400 metrillä on 50,75 sekuntia. Zemljak oli kilpailukiellossa 25. elokuuta 2009 – 24. elokuuta 2011 jäätyään kiinni nandrolonin käytöstä 26. heinäkuuta 2009 tehdyssä dopingtestissä. Zemljak tuomittiin 3. elokuuta 2017 alkaen kahdeksan vuoden kilpailukieltoon testosteronin dopingkäytön vuoksi, minkä lisäksi hänen 5. heinäkuuta 2016 jälkeen tekemänsä tulokset mitätöitiinhttps://www.tas- cas.org/fileadmin/user_upload/CAS_Media_Release_5654_5655.pdf. == Lähteet == * * === Viitteet === == Aiheesta muualla == Luokka:Ukrainalaiset pikajuoksijat Luokka:Ukrainalaiset olympiamitalistit Luokka:Dopingrikkomuksesta tuomitut ukrainalaiset Luokka:Dopingrikkomuksesta tuomitut yleisurheilijat Luokka:Vuonna 1990 syntyneet Luokka:Elävät henkilöt
Vanessa Ray

Vanessa Ray Liptak (s. 24. kesäkuuta 1981 Livermore, Kalifornia) on yhdysvaltalainen näyttelijä. Hänet tunnetaan parhaiten Teri Cicconena saippuasarjassa As the World Turns, Jennyn roolista lakidraamasarjassa Pukumiehet, CeCe Drakena Valehtelevat viettelijät -sarjassa sekä Eddien roolista rikossarjassa Blue Bloods. Vanessa Ray syntyi Kaliforniassa ja kasvoi Vancouverissa, Washingtonissa. Vanessan kasvaessa hänen molemmat vanhempansa työskentelivät teatterissa. Hänen isänsä on muusikko, joka säveltää musiikkia teatterinäytöksiin. Ray on esiintyi nuorena teatterimusikaaleissa kuten Footloose, Nemoa etsimässä Disney Worldissa ja The 25th Annual Putnam County Spelling Bee. Hän näytteli myös Broadwayllä Crissyn roolin Hair-musikaalissa sen viimeisenä näytösvuonna. Hän teki elokuvadebyyttinsä lyhytelokuvassa The Sparky Chronicles: The Map vuonna 2003. Ray on lisäksi tehnyt rooleja elokuvissa, kuten The Last Day of August (2012) ja Devil's Due (2014). Vuodesta 2008 lähtien hän vieraili useissa tv-sarjoissa kuten Nurse Jackie, Damages, Girls ja Mentalist. Nykyään Ray asuu ja työskentelee sekä Los Angelesissa että New Yorkissa. Hän oli naimisissa Derek James Baynhamin kanssa vuodesta 2003, mutta he ovat sittemmin eronneet. Vuonna 2015 Ray julkisti kihlauksensa kuuden vuoden aikaisen poikaystävänsä Landon Beardin kanssa. He avioituivat Kaliforniassa saman vuoden kesäkuussa.Vanessa Ray marries musician Landon Beard at fun wedding with singing and tacos Daily Mail. Viitattu 3.8.2017. == Filmografia == === Televisiosarjat === Vuosi Sarja Rooli Jaksot 2008–09 The Battery's Down Vanessa ”Ro Ro Ro Your Boat”, ”The Bronx Is Up”, ”The Party’s Over” 2009 Bored to Death Claudia ”The Case of the Missing Screenplay” 2009–10 As the World Turns Teri Ciccone vakituinen rooli; 50 jaksoa 2010 Damages Tessa Marchetti 7 jaksoa 2011 Kovat kaulassa Maggie ’Rocker’ Sheldon ”What Happens in Burma” 2011 Nurse Jackie Mrs. Donovan ”Have You Met Ms. Jones?” 2011–12 Pukumiehet Jenny Griffith 8 jaksoa 2012 Girls Heather Travis ”The Return” 2013 Mentalist Cayce Robbins ”Red Lacquer Nail Polish” 2013–17 Valehtelevat viettelijät Charlotte ’CeCe’ Drake toistuva rooli; 18 jaksoa 2013–24 Blue Bloods konstaapeli Eddie Janko toistuva rooli kaudella 4, vakituinen kaudella 5– ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt
BrewDog

BrewDog on skotlantilainen panimo, jonka kotipaikka on Ellon, Aberdeenshire. Panimo valmistaa käsityöläisoluita. == Historia == James Watt ja Martin Dickie perustivat BrewDog-panimon vuonna 2007. Ensimmäiset oluet myytiin huhtikuussa, jolloin perustajat olivat 24-vuotiaita.https://uk.finance.yahoo.com/news/brewdog--how-two-men-and-a-dog- made-a-fortune-from-better-beer-131021601.html/ Panimo sijaitsi tuolloin Fraserburghissa, mistä he siirtyivät suurempiin tiloihin 2012 Elloniin. Yritys on kasvanut nopeasti ja sen nettovarallisuus 2013 päätteeksi oli yli 12 miljoonaa puntaa.http://companycheck.co.uk/company/SC311560/BREWDOG-PLC/ == Oluet == Panimo valmistaa erityylisiä oluita, esimerkiksi India pale ale, pale ale, portteri ja barley wine. He ovat tehneet myös maailman vahvinta olutta aikanaan, 32% Tactical Nuclear Penguin ja uudempana 55% The End of History.http://www.thisismoney.co.uk/money/smallbusiness/article-2399209/JAMES- WATT-INTERVIEW-BrewDog-biting-drinks-giants.html/ Oluita on saatavilla pulloissa ja tölkeissä kuluttajille, sekä tynnyreissä ravintoloille. Tuotteisto koostuu tällä hetkellä neljästä tuotekategoriasta, riippuen siitä kuinka paljon tiettyä olutta tehdään tai mikä sen saatavuus onhttp://www.brewdog.com/beer/. *Headliners oluet ovat panimon myydyimmät eli niin sanotut volyymioluet. **Punk IPA **Five AM Red Ale **Brixton Porter **Dead Pony Pale Ale **This. Is. Lager. *Amplified oluita tehdään harvemmin ja eivät välttämättä ole saatavilla ympäri vuoden. **Jack Hammer **Libertine Black Ale **Dogma **Cocoa Psycho **Tokyo* **Hardcore IPA *Small Batch kategoriassa oluita tehdään erittäin harvoin. Ne ovat kokeellisia oluita ja voi olla, että joidenkin oluiden teko jää yhteen kertaan. Tästä syystä tämä kategoria muuttuu jatkuvasti. **Clown King **Electric India ** #Mashtag **Black Jacques **Dog C **Everyday Anarchy **Hello My Name Is Päivi **lukuisia muita *Abstrakt sarjan oluita tehdään vain yksi erä per olut. Kaikki pullotetaan, pullot sarjanumeroidaan ja erä nimetään juoksevalla koodilla, AB01 (huhtikuu 2010) ollessa ensimmäinen ja AB16 uusin (toukokuu 2014).http://www.abstrakt.com == Baarit == Yritys on myös avannut nimeään kantavia baareja ympäri maailmaa. Tällä hetkellä baareja löytyy 32 maailmanlaajuisesti, mm. Englannista, Skotlannista, Japanista, Brasiliasta, Ruotsista ja Italiasta. Suomessa ei ole enää yhtäkään Brewdog-baaria. http://www.brewdog.com/bars/ == Lähteet == == Aiheesta muualla == * Pinterest * Instagram * Vimeo * Youtube * Twitter Luokka:Panimot
Mgahingan kansallispuisto

Mgahingan kansallispuisto on Ugandassa sijaitseva, maan pienin kansallispuisto. Kansallispuistoa lähimpänä sijaitseva kaupunki on Kisoro. Alueen lähellä, naapurivaltioissa on myös kansallispuistoja. Ruandassa on Volcanoesin kansallispuisto ja Kongon demokraattisessa tasavallassa on Virungan kansallispuisto. Mgahingan alueella elää merkittävä osa uhanalaisista vuorigorilloista. Alueella on tulivuoria, joista osa toimii yhä ja osa on sammuneita. == Lähteet == == Aiheesta muualla == * http://seikkailumatkat.fi/vuorigorillojen-jaljilla-Ugandassa Luokka:Ugandan kansallispuistot
Wide Awake (Katy Perryn kappale)

”Wide Awake” on yksi kolmesta uudesta kappaleesta, jotka lisättiin Katy Perryn Teenage Dream -albumin maaliskuun 2012 uudelleenjulkaisulle Teenage Dream: The Complete Confection. Kappale julkaistiin myös singlenä toukokuussa 2012. ”Wide Awaken” kirjoittamiseen osallistuivat Perryn itsensä lisäksi Lukasz Gottwald, Max Martin, Henry Walter ja Bonnie McKee. Kappale tehtiin erityisesti elokuvaa Katy Perry: Part of Me varten. Luokka:Katy Perryn kappaleet Luokka:Vuoden 2012 kappaleet
Antti Siltavuori

Antti Sakari Siltavuori (s. 20. toukokuuta 1943 PietarsaariKuka kukin on 2003, artikkeli Antti Siltavuori) on suomalainen raskaaseen teolliseen muotoiluun erikoistunut teollinen muotoilija. Hän on suunnitellut muun muassa Valmetin metsätraktorin, Patria Vammaksen lentokentän huoltolaitteita,Muotoilijoina erilaiset; Taloussanomat 31.10.2001 Sisu-kuorma-autojaKuka kukin on 1990, artikkeli Antti Siltavuori sekä Serv Ice -jäänhoitokoneen mutta toisaalta yhdessä vaimonsa Barbro Kulvikin kanssa huonekaluja. Siltavuori on suunnitellut myös useita näyttelyitä. Vuosina 1967-1985 Siltavuori oli Oy Sisu Auto Ab:n muotoilija ja vuosina 1985-1989 Kulvik & Siltavuori design Oy:n johtaja. Vuodesta 1989 hän on johtanut teollisen muotoilun toimistoa Arch Design Oy:tä.Teollisen muotoilun toimistoja Suomessa; Ornamo.fi Siltavuori ja Kulvik ovat yhdessä toimittaneet muotoiluaiheisia kirjoja.Haku Siltavuori, Antti; Helmet.fi Vuosina 1969-1971 hän oli Teolliset muotoilijat TKO ry:n puheenjohtaja, vuosina 1973-1991 Suomen taideteollisen yhdistyksen johtokunnan jäsen, vuosina 1973-1986 Design in Finland -julkaisun toimituskunnan jäsen, vuosina 1983-1987 International Council of Societies of Industrial Designin johtokunnan jäsen. Vuonna 1999 Kulvik ja Siltavuori yhdessä saivat Suomenruotsalaisen kulttuurirahaston kulttuuripalkinnon. 2001 he olivat ensimmäinen pariskunta, joka jakoi Vuoden teollisen muotoilijan tittelin. Siltavuorelle myönnettiin valtion ylimääräinen taiteilijaeläke vuonna 2021. Siltavuori on muotoillut myös useita teknisiä tuotteita, jotka olivat esillä Designmuseon näyttelyissä vuosina 2001-2002. Helmikuussa 2012 Siltavuori toimi Kristiansandissa järjestetyn Tapio Wirkkalan näyttelyn kuraattorina.Tapio Wirkkalan näyttely Kristiansandissa 18. helmikuuta – 6. toukokuuta; Suomen suurlähetystö, Oslo 21.2.2012 Siltavuori ja Kulvik avioituivat vuonna 1967, ja heillä on kaksi tytärtä.Kuka kukin on 2003, artikkelit Antti Siltavuori ja Barbro Kulvik He ovat kertoneet, että vaikka he ovatkin sekä aviopari että työpari, he ovat käsittääkseen muotoilijoina selkeästi erilaisia. ==Lähteet== Luokka:Suomalaiset muotoilijat Luokka:Elävät henkilöt Luokka:Vuonna 1943 syntyneet
Elgonvuoren kansallispuisto

Elgonvuoren kansallispuisto on Kenian ja Ugandan rajamaastossa sijaitseva kansallispuisto. Se on nimetty sammuneen Elgonin tulivuoren mukaan. Alueella on useita luolia, joissa on suolamuodostumia. Yhteen niistä norsut ovat kaivaneet syvänteen. Norsujen lisäksi Elgonvuoren kansallispuistossa tavataan täplähyeenoja, kalliotamaaneja ja leopardeja. Tiedosto:Mount Elgon- Wagagai.jpg|Elgonvuoren huippu (4 321 m). Tiedosto:Koitobos.jpg|Koitobos, eräs sammuneen tulivuoren huipuista. Tiedosto:Masaba cave shrine.jpg|Luola Elgonvuorella. Tiedosto:Mount Elgon-2.jpg|Maisemaa vuorelta. == Lähteet == == Aiheesta muualla == Luokka:Kenian kansallispuistot Luokka:Ugandan kansallispuistot
Anton von Maron

Anton von Maron (8. tammikuuta 1731 Wien – 3. maaliskuuta 1808 Rooma) oli itävaltalainen taidemaalari, joka oli erikoistunut ennen kaikkea muotokuviin. == Elämäkerta == Anton von Maron oli taidemaalari Johann Leopold Maronin (1696–1770) ja tämän vaimon Anna Catharinan poika. Hän opiskeli Wienin taideakatemiassa taidemaalausta vuosina 1741–1744. Tammikuussa 1755 hän lähti Roomaan, jossa hän oleskeli opettajansa Raphael Mengsin luona. Anton von Maron nai vuonna 1765 Mengsin sisaren Theresan, joka oli miniatyyrimaalari. Maron nimitettiin Accademia di San Lucan jäseneksi vuonna 1756, ja hän erikoistui muotokuviin. Hän liikkui aristokraattisen asiakaskunnan ansiosta vaikutusvaltaisissa piireissä. Hän myös loi yhteyksiä wieniläisten ja Roomaan asettuneiden taiteilijoiden kesken. Maron nimitettiin vuonna 1772 neuvonantajaksi uudelleenjärjestettyyn Wienin kuvataideakatemiaan. Hänen vastuullaan oli apurahan saaneiden opiskelijoiden lähettäminen Roomaan opiskelemaan. Samana vuonna hänet aateloitiin paroniksi. Maron jätti jälkeensä joitain teoreettisia tutkielmia. == Teokset == Maron työskenteli yhdessä opettajansa ja tulevan lankonsa Mengsin kanssa Rooman Sant’Eusebion kirkon freskojen parissa vuosina 1757–1761, kuten myös Villa Albanin Parnasso-freskon kanssa. Mengsin lähdettyä Madridiin vuonna 1761 Maron erikoistui muotokuviin. Yksi hänen tunnetuimmista teoksistaan on Winckelmannin muotokuva. Winckelmann asettautui Maronin malliksi Rooman vierailunsa aikana. Tämä maalaus on nykyisin Weimarin kaupunkilinnan Goethe-salissa. Alkuperäinen kopio on myös Wörlitzissä. Vuonna 1770 hänestä tuli keisarihuoneen muotokuvamaalari. Vuonna 1773 valmistui Maronin tekemä keisarinna Maria Teresian puolisonsa suruajan aikainen muotokuva. Uransa loppupuolella Maronin teoksista tuli epämuodikkaita Angelica Kauffmannin teosten tullessa muotiin. Maron lasketaan varhaiseksi uusklassiseksi taidemaalariksi. == Teoskuvia == image:Johann Joachim Winckelmann (Anton von Maron 1768).jpg|Winckelmannin muotokuva, 1768, Weimarin kaupunkilinna. image:Anton von Maron 003.jpg|Franciszek ja Kazimierz Rzewuski Colosseumin edessä, 1772, Varsovan Kuninkaanlinna. image:Anton von Maron 005.jpg|Keisari Maria Teresian suruaikainen muotokuva, 1773, Wienin taidehistoriallinen museo. image:Anton von Maron 006.png|Joosef II:n muotokuva, 1775, Wienin taidehistoriallinen museo. == Aiheesta muualla == Luokka:Itävaltalaiset taidemaalarit Luokka:Muotokuvamaalarit
FS Isly (1891)

Isly oli Ranskan laivaston vuonna 1891 vesillelaskettu Alger-luokan panssarikansiristeilijä. == Valmistus == Alus tilattiin Brestin telakalta ja sen köli laskettiin elokuussa 1887. Alus laskettiin vesille 23. kesäkuuta 1891Gardiner, Robert 1906-1921 s. 193 ja se otettiin palvelukseen vuonna 1893.Gardiner, Robert s. 310 == Palvelus == Alus poistettiin alusluettelosta vuonna 1914. == Lähteet == * === Viitteet === Luokka:Alger-luokan risteilijät
Michel Sapin

Michel Sapin (s. 9. huhtikuuta 1952 Boulogne-Billancourt, Ranska) on ranskalainen poliitikko ja nykyinen valtiovarainministeri. Sapin toimi työministerinä kunnes nimitettiin nykyiseen virkaansa huhtikuussa 2014. ==Lähteet== Luokka:Ranskan ministerit Luokka:Ranskan valtiovarainministerit Luokka:Työministerit Luokka:Vuonna 1952 syntyneet Luokka:Elävät henkilöt
World of Tanks Blitz

World of Tanks Blitz (lyhyemmin WoT Blitz) on Wargaming.netin kehittämä World of Tanksin kevyempi versio, joka on saatavilla Androidille, iOS:lle, Windowsille, Nintendo Switchille ja macOS:lle. Peli on saatavilla 17 kielellä, myös suomeksi. World of Tanks Blitzillä oli vuonna 2015 yli 25 miljoonaa rekisteröitynyttä käyttäjää. Wargaming.net ilmoitti maaliskuussa 2013, että World of Tanks -pelistä on tulossa mobiiliversio Androidille ja iOS:lle. Maaliskuussa 2014 World of Tanks Blitzin suljettu beetaversio aloitettiin 150 000 iPadia käyttävällä pelaajalla. Toukokuussa 2014 peli tuli ladattavaksi suomen, ruotsin, tanskan, norjan ja islannin App Storeista. World of Tanks Blitz julkaistiin 26. kesäkuuta 2014. Nykyään peli on saatavilla Androidille, iOS:lle, Windowsille Windows 7:stä alkaen ja macOS:lle. == Pelaaminen == World of Tanks Blitzissä pelaaja ohjaa panssarivaunua taistellen sillä vihollisia vastaan. Tavoitteena on tuhota kaikki vihollisen panssarivaunut tai pelimuodosta riippuen vallata tukikohta tai kerätä 1000 ylivaltapistettä. Toisin kuin World of Tanksissa, WoT Blitzissä kartan koko on vain 500 m x 500 m ja molemmat joukkueet koostuvat vain seitsemästä tankista. WoT Blitz on muutenkin PC-versiota rajoitetumpi: siinä on vain noin 300 eri tankkia kahdeksalta maalta (USA, Neuvostoliitto, Iso-Britannia, Kiina, Saksa, Japani, Ranska ja Eurooppalaiset kansakunnat), vähemmän karttoja ja lyhyemmät taistelut. Pelissä on myös sisältöä, jota ei löydy muista World of Tanks peleistä, kuten panssarintorjuntaohjuksia ja japanilaisia panssarintuhoajia. == Lähteet == == Aiheesta muualla == * Pelin virallinen sivusto * Pelaaja- lehden arvostelu World of Tanks Blitzistä – Pelaaja Luokka:Vuoden 2014 videopelit Luokka:Toiseen maailmansotaan sijoittuvat videopelit Luokka:MMOG- pelit Luokka:iOS-pelit Luokka:Android-pelit Luokka:Windows-pelit Luokka:Mac OS -pelit
Ohe Oha Vas a Soñar

Ohe Oha Vas a Soñar on ranskalaisartisti Sara Sofian kappale. Sen julkaisi Scorpio Music artistin uran toisena singlenä 22. syyskuuta 2011. Kappaleen ovat säveltäneet Guenab Abdelhamid, Jordon Alain, Sara Sofia ja Wilmer Rodriguez. Kappaleeseen liittyvä virallinen musiikkivideo julkaistiin 9. kesäkuuta 2011. Kappale on päässyt listoille vain kotimaassaan, jossa sen paras sijoitus on listan 66. sija. ==Kappalelista== # Ohe Oha Vas a Soñar (French Radio Edit) - 3:35 # Ohe Oha Vas a Soñar (Radio Edit) - 3:35 # Ohe Oha Vas a Soñar (Club Edit) - 5:31 ==Listasijoitukset== Listat (2011) Paras sijoitus Ranska (SNEP) 66 ==Lähteet== Luokka:Vuoden 2011 kappaleet Luokka:Ranskalaiset musiikkikappaleet
Guru (täsmennyssivu)

Guru voi viitata esimerkiksi seuraaviin: *guru, hindulaisuudessa henkilökohtainen, valaistunut uskonnollinen opettaja * Guru (oik. Keith Elam, 1961–2010), yhdysvaltalainen hip hop -artisti * Guru, Daisy von Scherler Mayerin ohjaama elokuva vuodelta 2002 * Guru, intialainen elokuva vuodelta 2007 * Guru, Mustat Enkelit -yhtyeen albumi * Guru, Sly Cooper -videopelisarjan hahmo, Australian aboriginaalien shamaani * gurmukhi (ISO 15924 -koodi Guru), eräs kirjoitusjärjestelmä
Nilsiän yhtenäiskoulu

Nilsiän yhtenäiskoulu on vuodesta 2007 alkaen Nilsiän keskustaajamassa Kuopiossa toiminut luokkien 1-9 yhteiskoulu. Oppilaita on 443 ja henkilökuntaa noin 60. Opettajista osa opettaa myös Nilsiän lukiossa. Koulun erikoisuutena on laskettelukeskus Tahkon läheisyyden mahdollistama panostus alppilajeihin. Rehtorina toimii Mia Hämäläinen. ==Lähteet== Luokka:Kuopion peruskoulut Luokka:Nilsiä (kaupunginosa)
Jouko Sorva

Mauno Ikäheimonen, kirjailijanimeltään Jouko Sorva, (19. elokuuta 1927 Savonlinna – 25. maaliskuuta 2022 Kuopio)Kuolinilmoitus, Mauno Ikäheimonen, Savon Sanomat, 2022, No 109, sivu 32, julkaistu 24.4.2022 oli suomalainen toimittaja ja kirjailija, joka käytti myös nimimerkkiä Maks. Ikäheimosen vanhemmat olivat piiriesimies Emil Ikäheimonen ja Hilda Maria Makkonen. Hän kävi Kuopion lyseota 1939–1944. Ikäheimonen oli toimittajana, uutispäällikkönä, ja toimituspäällikkönä Savon Sanomissa vuodesta 1948. Hän oli myös Pohjois–Savon Kirjallinen Yhdistys Vestäjät r.y. yhdistyksen johtokunnassa 1961 ja 1964–1968. Ikäheimonen toimi aktiivisesti Pohjois-Savon sotilaspoikien perinnekillassa. == Teoksia == Nimellä Mauno Ikäheimonen: * Fokker D XXI Suomen sinessä ; kirj. Jukka Nykänen, Mauno Ikäheimonen, Heikki Lahtela. Karjalan lennoston kilta 1989 Nimellä Jouko Sorva: * Benjamino, lammen laulaja : satu ; kuvitus Maija Karma. WSOY 1950 * Lumiukko tuli pihaan ; kuvitus Maija Karma. Lasten oma kirjasto 19. WSOY 1955 * Tuhatviisisataa riikintaalaria. Porvoo 1957. Nuorten toivekirjasto 100. WSOY * Salaperäinen harmaahaiven. Nuorten toivekirjasto 113. WSOY 1958 == Toimitustöitä == * Mun muistuu mieleheni ; toimittajat Mauno Ikäheimonen, Lassi Koponen. Kuopion sotilaspoikien perinnekilta, Kuopio 1994 * Mun muistuu mieleheni 2 ; toimittaja Mauno Ikäheimonen. Julkaisija Kuopio: Mauno Ikäheimonen 2021 == Lähteet == * Pohjoissavolaisen kaunokirjallisuuden bibliografia : Jouko Sorva * Kuopio Kaupunginkirjasto, Kirja; Mun muistuu mieleheni 2, Mauno Ikäheimonen === Viitteet === == Aiheesta muualla == * Sotilaspoikatoiminta kesällä 1944 : Talkootyönä pilkkeitä ja rottien pyydystystä, Savon Sanomat 6.8.2014 * Suomen kirjailijat 1945–1980, Sorva Jouko, sivu 650, toimittaneet Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Länsi-Savon Kirjapaino Oy, 1985 Luokka:Suomalaiset toimittajat Luokka:Suomalaiset lasten- ja nuortenkirjailijat Luokka:Vuonna 1927 syntyneet Luokka:Vuonna 2022 kuolleet
Kiitos ei ole kirosana

Kiitos ei ole kirosana on Haloo Helsinki! -yhtyeen viides studioalbumi, joka julkaistiin 3. lokakuuta 2014. Albumin ovat tuottaneet Rauli Eskolin ja Gabi Hakanen. Albumi nousi ensimmäisellä listaviikollaan Suomen virallisen albumilistan ensimmäiseksi. Levyä myytiin ensimmäisellä myyntiviikollaan platinalevyn verran, eli yli 20 000 kappaletta. 27\. helmikuuta 2015 albumista julkaistiin platinaversio, jossa on tavallisen albumin 11 kappaleen lisäksi kolme extra-kappaletta.Haloo Helsingiltä uusi painos suosikkilevystä: Mukana kolme uutta biisiä! Albumi nousi lokakuussa 2014 hetkeksi Spotifyssa maailman 82. kuunnelluimmaksi albumiksi. Albumin ensimmäinen single ”Beibi” julkaistiin 15. elokuuta 2014. Kappale on menestynyt julkaisunsa jälkeen erinomaisesti nousten suoraan latauslistan ensimmäiselle sijalle. Radiolistalla se nousi ensimmäisellä viikollaan suoraan kymmenenneksi soitetuimmaksi radiokappaleeksi, mutta jo seuraavalla viikollaan se nousi soitetuimmaksi kappaleeksi. Toinen single ”Vihaan kyllästynyt” julkaistiin albumin julkaisun yhteydessä 3. lokakuuta 2014. Albumilta julkaistiin singleinä myös kappaleet ”Kiitos ei ole kirosana”, ”Kuussa tuulee” ja ”Pulp Fiction”. Emma-gaalassa 2015 Kiitos ei ole kirosana palkittiin vuoden albumina ja vuoden pop-albumina. Haloo Helsinki! palkittiin vuoden yhtyeenä. == Kappaleet == == Arvostelut == * Nyt.fi: Nyt.fi * Rumba: Rumba * Soundi: Soundi == Lähteet == Luokka:Vuoden 2014 albumit Luokka:Haloo Helsinki! -yhtyeen albumit Luokka:Rauli Eskolinin tuottamat albumit Luokka:Gabi Hakasen tuottamat albumit
Rolls-Royce Phantom I

Rolls-Royce Phantom I suunniteltiin korvaamaan Rolls-Royce-yhtiön alkuperäinen Silver Ghost. Auto julkistettiin 1925 nimellä New Phantom, jossa oli suurempi moottori edeltäjäänsä Silver Ghostiin verrattuna. Moottorityyppi vaihtui myös sivuventtiilimoottorista OHV-moottoriin. Phantomeita tuotettiin Derbyssä, Englannissa, sekä Springfieldissä Yhdysvaltojen Massachusettsin osavaltiossa. Amerikkalaisten ja brittiläisten Phantomien välillä oli useita eroja. Alkuperäisen Phantomin korvasi 1929 Phantom II, jolloin alkuperäisen Phantomin nimen perään lisättiin roomalainen numero I.Wood: 10 ==Rakenne== thumb|Vuoden 1927 Phantom tourer ===Voimansiirto=== Phantomin merkittävimpiä parannuksia Silver Ghostiin oli siirtyminen uuteen suoraan kuusisylinteriseen OHV- rivimoottoriin. Rivimoottorin männänhalkaisija oli 4¼ tuumaa (107.9 mm) ja iskunpituus 5½ tuumaa (139.7 mm) iskutilavuuden ollessa 7,7 litraa. Moottorin männät vaihdettiin rautaisista alumiinisiin 1928, mutta tästä seurasi korroosio-ongelmia. ===Kori=== Phantomissa käytettiin hyvin samanlaista koria kuin sitä edeltäneessä Silver Ghostissa. Autossa käytettiin lehtijousia. Isossa-Britanniassa valmistetuissa oli alusta alkaen lisenssillä valmistetut Hispano-Suizan suunnittelemat servoavusteiset nelipyöräjarrut. Varhaisissa Yhdysvalloissa valmistetuissa Phantomeista puuttui etujarrut. ==Nimi== Phantom I esiteltiin 1925 Rolls-Roycen toisena 40/50 hp-mallina. Phantom sai alkuun nimen ”New Phantom” ja edellinen 40/50 hp-malli nimettiin uudelleen ”Silver Ghostiksi”, jotta eri mallien erottaminen olisi helpompaa. Kun New Phantom korvattiin uudella Phantom II mallilla, sen nimi vaihdettiin Phantom I:ksi. ==Valmistusmäärät== *Phantom I (UK): 2269 *Phantom I (US): 1240 ==Kirjallisuutta== * * * * * ==Lähteet== Phantom 01 Luokka:1920-luvun autot Luokka:1930-luvun autot
Matthew Mendy

Matthew Mendy (s. 13. kesäkuuta 1983 Serekunda, Gambia) on gambialainen jalkapalloilija, joka edustaa Ykkösessä pelaavaa Kokkolan Pallo-Veikkoja. Hän on aikaisemmin pelannut muun muassa Itävallan ja Kiinan toiseksi korkeimmilla sarjatasoilla sekä kotimaansa pääsarjan lisäksi myös Maltan ja Bangladeshin pääsarjoissa. Gambian jalkapallomaajoukkuetta Mendy on vuosina 2006–2008 edustanut yhdeksän kertaa. == Seurajoukkueura == Mendy muutti 18-vuotiaana opiskelemaan Yhdysvaltoihin, jossa hän pelasi usean kauden ajan Alabama A&M; Universityn sekä George Masonin yliopiston joukkueissa NCAA- ja CAA- yliopistosarjoja.11 Matt Mendy George Mason Official Athletic Site – Men's Soccer. Viitattu 30.8.2014. Yhdysvalloista Mendy siirtyi vuonna 2007 entisen bundesliigaseuran KFC Uerdingen 05:n riveihin Saksan neljänneksi korkeimmalle sarjatasolle Oberligaan ja sieltä vuotta myöhemmin Itävallan kakkosliigaan 1. FC Vöcklabruckin joukkueeseen. Vuosina 2010–2012 Mendy pelasi kaksi kautta Kiinan toiseksi korkeimmalla sarjatasolla sekä parin kuukauden ajan Ruotsin 3. divisioonassa ennen siirtymistään Maltan pääsarjaan. Kaudella 2013–2014 Mendy edusti Bangladeshin liigan Feni SC:tä, joka sijoittui sarjassa toiseksi viimeiseksi, mutta selvisi kuitenkin cupin finaaliin. Mendy siirtyi syksyllä 2014. Hän allekirjoitti FC Jazzin kanssa loppukauden mittaisen sopimuksen elokuussa 2014. Kauden päätteeksi Mendy siirtyi Kakkosessa pelanneen Kokkolan Pallo-Veikkojen riveihin. Hän oli sitten nostamssa KPV:tä Ykköseen ja on pelannut seuraavat kaudet 2016 ja 2017 KPV:ssä. == Maajoukkue == Maajoukkuedebyyttinsä Mendy teki vuonna 2006. Hän pelasi Gambian maajoukkueessa muun muassa vuoden 2010 MM-kisojen karsinnoissa.Matthew Mendy National Football Teams. Viitattu 30.8.2014. == Lähteet == == Muita lähteitä == *soccerway.com: Matthew Mendy Luokka:Gambialaiset jalkapalloilijat Luokka:Vuonna 1983 syntyneet Luokka:Elävät henkilöt
Jonathan Liebesman

Jonathan Liebesman (s. 15. syyskuuta 1976 Johannesburg) on eteläafrikkalainen elokuvaohjaaja. == Alkuvuodet == Liebesman opiskeli elokuvantekoa Etelä- Afrikassa AFDA korkeakoulussa ja New Yorkissa Tisch School of the Artsissa.Jonathan Liebesman biography tribute.ca Viitattu 30.8.2014 New Yorkissa opiskellessaan hän ohjasi ja käsikirjoitti yhdessä Jamie Ruddyn kanssa vuonna 2000 ilmestyneen lyhytelokuvan Genesis and Catastrophe. Se saavutti menestystä Austinin elokuvajuhlissa ollen paras lyhytelokuva. Lisäksi Liebesman palkittiin Hollywoodin elokuvajuhlissa "Hollywood Young Filmmaker" -palkinnolla. === Elokuvaohjaajana === Liebesmanin ensimmäinen ohjaama pitkäelokuva oli Darkness Falls. Hän ei koskaan ollut kauhuelokuvien ystävä, mutta saatuaan sopimuksen elokuvan ohjaamisesta ja tehtyään taustatutkimuksia elokuvaa varten Liebesman osasi arvostaa genreä enemmän. Elokuva sai ensi- iltansa vuonna 2003. Se menestyi 11 miljoonan budjettiinsa nähden hyvin lipputuloissa. Yhdysvalloissa elokuva tuotti yli 30 miljoonaa dollaria ja maailmanlaajuisesti yli 47 miljoonaa dollaria.Darkness Falls Box Office Mojo Viitattu 30.8.2014 Elokuva saavutti Academy of Science Fiction, Fantasy & Horror Films -palkintogaalassa Emma Caulfieldin myötä "Cinescape Genre Face of the Future" -palkinnon. Elokuva oli ehdolla myös parhaaksi kauhu/jännityselokuvaksi Teen Choice -palkintogaalassa. Liebesman jatkoi kauhuelokuvien parissa ohjattuaan seuraavaksi Michael Bayn tuottaman Teksasin moottorisahamurhaaja – pahan alku. Elokuva tuotti hieman enemmän mitä Liebesmanin edellinen ohjaama elokuva Darkness Falls. Teksasin moottorisahamurhaaja – pahan alku tuotti Yhdysvalloissa 39,5 miljoonaa dollaria ja maailmanlaajuisesti 51,7 miljoonaa dollaria.The Texas Chainsaw Massacre: The Beginning Box Office Mojo Viitattu 30.8.2014 Se oli selkeä menestys budjettiin nähden, joka oli noin kolmetoista miljoonaa dollaria. Elokuva saavutti myös muutamia ehdokkuuksia. Se oli ehdolla muun muassa Golden Raspberryn saajaksi huonoin esiosa tai jatko-osa luokassa. Sitä vastoin Ison- Britannian Empire-palkinnoissa se oli ehdolla parhaaksi kauhuelokuvaksi. Saturn-palkintogaalassa se puolestaan oli ehdolla parhaasta maskeerauksesta. == Filmografia == === Ohjaajana === * Darkness Falls (2003) * Teksasin moottorisahamurhaaja – pahan alku (2006) * The Killing Room (2009) * Battle Los Angeles (2011) * Titaanien raivo (2012) * Teenage Mutant Ninja Turtles (2014) == Lähteet == Luokka:Eteläafrikkalaiset elokuvaohjaajat Luokka:Vuonna 1976 syntyneet Luokka:Elävät henkilöt
Juri Bolotko

Juri Bolotko () on valkovenäläinen oopperalaulaja, äänialaltaan tenori. Hän valmistui Minskin Mihail Glinka -musiikkiopistosta vuonna 1999 ja sitten Valko-Venäjän valtionmusiikkiakatemiasta 2004. Hän esiintyi akatemian oopperastudiossa useissa rooleissa, joihin lukeutuivat Goro (Madama Butterfly), Rinuccio (Gianni Schicchi) ja Arlecchino (Pajatso). Vuonna 2004 Bolotko kiinnitettiin Valko-Venäjän kansallisoopperaan. Hänen ohjelmistoonsa siellä ovat kuuluneet muiden muassa roolit Kuzka (Hovanštšina), Vladimir Igorjevitš (Ruhtinas Igor), Lykov (Tsaarin morsian), Ismael (Nabucco) ja Gastone (La traviata).The National Academic Bolshoi Opera and Ballet Theatre of the Republic of Belarus: ЮРИЙ БОЛОТЬКО == Lähteet == Luokka:Valkovenäläiset oopperalaulajat Luokka:Tenorit Luokka:Syntymävuosi puuttuu Luokka:Elävät henkilöt
Sepon koulu

thumb|Koulurakennus elokuussa 2015. Sepon koulu oli Pohjois-Tapiolassa Espoossa toiminut ala-asteen koulu. Koulussa oli lukuvuonna 2021–2022 noin 415 oppilasta. Vuonna 1964 valmistuneen koulurakennuksen on suunnitellut Matti Hakuri. Espoon koulurakennusten inventointiraportissa vuodelta 2017 kokonaisuutta kuvataan ajalleen tyypilliseksi selkeäpiirteiseksi koulurakennukseksi, jossa on samoja piirteitä kuin 1961 valmistuneessa Heikki ja Kaija Sirénin Aarnivalkean koulussa. Sepon koulu siirtyi Pohjois-Tapiolan koulun entisiin tiloihin evakkoon helmikuussa 2020. Sepon koulu ja Pohjois- Tapiolan koulu yhdistyivät Pohjois-Tapiolan kouluksi elokuussa 2022. Pohjois- Tapiolan uusi yhtenäiskoulu aloitti toimintansa uudessa koulurakennuksessa, joka valmistui kesällä 2022. ==Lähteet== Luokka:Espoon peruskoulut Luokka:Tapiola Luokka:Entiset suomalaiset oppilaitokset
Kalle Mänttä

Kalle ”Shitfinger” Mänttä on suomalainen blueskitaristi. Mänttä on kotoisin Porin Pihlavasta. Hän kiinnostui sähkökitaran soitosta 1970-luvulla ja innostui bluesista nähtyään B. B. Kingin livenä Pori Jazzeilla 1970-luvun lopussa. Soittotaitonsa Mänttä on kehittänyt itse vuosikymmenten saatossa. Hän on soittanut myös huuliharppua. Mäntän ehkä tunnetuin kokoonpano on Bluesdrain, joka toimii edelleen aktiivisesti. Mänttä luo myös omaa soolouraa. 2000-luvulla Mänttä on käynyt useita kertoja Chicagossa, jossa järjestetään vuosittain suuri bluesfestivaali, Chicago Blues Festival. Mänttä soittaa Gibson ES-359-, Fender Stratocaster-, Fender Telecaster- ja Schecter- sähkökitaroilla sekä Fender- ja Peavey-vahvistimilla. Vuodesta 2014 Mänttä on soittanut porilaisen Hehku Custom Amplifiersin tekemällä Hehku Bluesnake -vahvistimella. == Lähteet == * http://www.bluesdrain.com/ * http://www.hehkucustoms.fi/ Luokka:Suomalaiset bluesmuusikot Luokka:Syntymävuosi puuttuu Luokka:Elävät henkilöt
Kruunukärhö

Kruunukärhö (Clematis macropetala) on kärhöihin kuuluva köynnös, jota kasvatetaan Suomessa monivuotisena koristekasvina. == Ulkonäkö ja koko == Kruunukärhö on näyttävä helppohoitoinen puutarhakasvi, joka kasvaa 3–4 metriä korkeaksi köynnökseksi. Laji muistuttaa alppikärhöä (Clematis alpina), mutta sillä on suuremmat ja avoimemmat kukat, jotka ovat vaaleansiniset ja puolikerrotut. Kukat kukkivat alkukesästä ja koristeelliset pähkylöiden muodostamat pallot valmistuvat loppukesästä. Kruunukärhöstä on olemassa myös vaaleanpunakukkaisia puutarhamuotoja. Kukat kukkivat edellisvuoden versoilla, joten kruunukärhöä ei saa leikata keväällä. Otavan puutarhakirja Gunnel Nyblom-Holberg, 1983 s.168 == Levinneisyys == Kruunukärhö kasvaa Suomessa kasvuvyöhykkeillä I-V. Varjokasvit. Runsautta ja hehkua puutarhaan. Susanna Widlundh, 2009 s. 69. == Elinympäristö == == Käyttö == Kärhöt kasvavat parhaiten aurinkoisella tai puoliaurinkoisella kasvupaikalla. Suomalainen viherpiha. Ammattilaisten ohjeita pihanhoitoon. Taina Koivunen (toim.), 2006 s.126 Maan tulee olla kuohkea ja ravinteikas, hieman hapan ja sitä tulee kastella säännöllisesti. Köynnös ei kuitenkaan siedä seisovaa vettä. http://www.finegardening.com/downy-clematis-clematis-macropetala Jos köynnöstä halutaan leikata sen koon rajoittamiseksi, leikkaaminen tulee tehdä kukinnan jälkeen. http://www.thegardencentregroup.co.uk/item/Clematis/WesseltonA-d-/5BX http://www.viherapu.fi/pdf/5_karhojen_ja_koynnosten_istutusohjeet.pdf Köynnöskasvit tarvitsevat tuen tai ne täytyy istuttaa pensaiden vierelle, joiden yli köynnökset voivat kiipeillä. Taimi istutetaan syvään ja vinosti tukea kohden, jotta latva lähtee kiipeämään oikeaan suuntaan. .Jokanaisen puutarhakirja. Rea Peltola & Vesa Koivu, 2006 s 81 Laji on hyvin talvea kestävä. Jos köynnös on kuitenkin kuivunut talvella, lähtee se kasvamaan maan alta uudelleen, jolloin kukinta on myöhäisempi mutta kukkien koko usein pienempi. Jos kukat mustuvat ja kuivuvat äkkiä ilman syytä, kyseessä saattaa olla klematissairaus. 1000 puutarhavinkkiä. Anneli Calder (toim.), 2011 s. 90 == Lähteet == == Aiheesta muualla == * Kassu – Kasvien suomenkieliset nimet: Kruunukärhö (Clematis macropetala) * ITIS: Clematis macropetala * Flora of China: Clematis macropetala Luokka:Kärhöt
Kuutamosonaatti (täsmennyssivu)

Kuutamosonaatti tarkoittaa seuraavia: * Pianosonaatti nro 14, Ludwig van Beethovenin sävellys * Kuutamosonaatti, Henry Bordeaux'n romaani vuodelta 1940 * Kuutamosonaatti, Olli Soinion ohjaama elokuva vuodelta 1988 * Kadunlakaisijat eli Kuutamosonaatti II: Kadunlakaisijat, Olli Soinion ohjaama elokuva vuodelta 1991
Yhdystie 2194

Yhdystie 2194 on tie, joka kulkee Euran Kiukaisista Kokemäen Järilään. Tien pituus on 12 kilometriä. Kiukaisten kylästä aina Euran ja Kokemäen kuntarajalle asti tie kulkee nimellä Harolantie. Tästä loppumatkan ajan tie kulkee nimellä Järilänvuorentie. ==Nähtävyydet== Kiukaisten kylässä tie ohittaa sen alkupäässä Kiukaisten kirkon. Vajaan kilometrin päässä Euran rajalta Kokemäen suuntaan tie ylittää historiallisen Huovintien. ==Lähteet== 2194 Luokka:Euran liikenne Luokka:Kokemäen liikenne
BigWorld

BigWorld on alun perin australialaisen BigWorld Pty Ltd:n luoma pelimoottori MMO-pelejä ja -maailmoja varten. Yhtiö perustettiin vuonna 2002. Wargaming.net valitsi pelimoottorin kehittämänsä World of Tanks -pelin alustaksi ja pelin menestyksen myötä sen osti sitä kehittäneen yhtiön vuonna 2012. Peli teki maailmaennätyksen 21. tammikuuta 2013, kun yhdellä sen palvelimista (RU2) oli yhtä aikaa 190 541 pelaajaa.http://www.guinnessworldrecords.com/world- records/most-players-online-simultaneously-on-one-mog-server == Pelit == BigWorldiä käyttävät pelit Peli Julkaisuvuosi Alusta(t) Kehittäjä(t) Julkaisija(t) World of Tanks 2010 Windows Wargaming.net Wargaming.net Tian Xia II - - NetEase - World of Warplanes 2013 Windows Wargaming.net, Lesta Studio & Persha Studia Wargaming.net Moego - - Userjoy Userjoy World of Warships - Windows Wargaming.net Wargaming.net Tian Xia III - - NetEase NetEase Realm of the Titans - - Aeria Games Aeria Games Virtual Island of Entertainment - - enVie Interactive LLC enVie Interactive LLC States at War - - Sunhome Entertainment Sunhome Entertainment Kingdom Heroes Online 2 - - UserJoy UserJoy Fantasy Saga - - UserJoy UserJoy == Lähteet == == Aiheesta muualla == * Verkkosivut Luokka:Pelimoottorit
Metamorphosis

Metamorphosis voi tarkoittaa ainakin seuraavia: == Musiikki == * ”Metamorphosis”, Pet Shop Boysin kappale albumilta Bilingual * ”Metamorphosis”, Final Fantasy VI:n tunnuskappale * Metamorphosen, Richard Straussin sävellys * Metamorphosen, Krzysztof Pendereckin viulukonsertto === Albumit === * Metamorphosis, Arthur Blythen albumi * Metamorphosis, Circle of Dustin albumi * Metamorphosis, Culture Beatin albumi * Metamorphosis, Don Friedmanin albumi * Metamorphosis, Hilary Duffin albumi * Metamorphosis, Iron Butterflyn albumi * Metamorphosis, Mercenaryn albumi * Metamorphosis, Papa Roachin albumi * Metamorphosis, Pillarin albumi * Metamorphosis, The Rolling Stonesin albumi * Metamorphosis, Wade Marcuksen albumi * Metamorphosis, World Saxophone Quartetin albumi * Metamorphosis, Yeng Constantinon albumi * Metamorphosis, Yolanda Soaresin albumi * Metamorphosis, Zero Hourin albumi * Metamorphosis, Ulverin EP-levy * Metamorphosis, J.R.:n albumi * Metamorphosis, Vilen albumi * Metamorphosis – Live 1977–1995, Piirpauken livealbumi == Televisio ja elokuva == * Metamorphosis, singaporelainen rikossarja * Metamorphosis: The Alien Factor, Glenn Takajian fiktiivinen kauhuelokuva vuodelta 1990 * Metamorphosis, Franz Kafkan Muodonmuutokseen perustuva televisioelokuva vuodelta 1987 * Metamorphosis, vuoden 1975 elokuva * Metamorphosis, vuoden 2012 elokuva
Henry Bordeaux

Henry (-Camille) Bordeaux (25. tammikuuta 1870 Thonon-les-Bains, Haute-Savoie, Ranska – 29. maaliskuuta 1963 Pariisi, Ranska) oli ranskalainen asianajaja, kirjailija ja kriitikko.Isographie de l'Accademie Francaise Hänestä tuli vuonna 1919 Ranskan akatemian jäsen tuolille numero 20.Ranskan Akatemia, viitattu 30.8.2014 Bordeaux kävi Suomessa helmikuussa 1938. Hänet houkutteli vierailulle Jean-Louis Perret.Elina Seppälä, Ranskalainen Eurooppa ja suomalainen Suomi – Jean-Louis Perret kulttuurin välittäjänä ja verkostoitujana 1919–1945, viitattu 30.8.2014 (pdf; väitöskirja) ==Suomennetut teokset== * Elämän pelko (La Peur de Vivre), 92:sta ransk. painoksesta suom. Aino Lehtonen. WSOY, 1917, 1919 ja WSOY, 1937 (Aikamme romaaneja 10). * Kun silmät aukenevat (Les Yeux qui s’ouvrent), suom. alkuteoksen 123. painoksesta WSOY, 1918. * Repeytynyt verho (L'écran brisé), suom.A. J. Sarlin. Karisto, 1918. - (Kariston 75 pennin romaaneja 15). * Kirottu talo (La maison maudite), suom.J. V. Keto. Karisto, 1919. - (Kariston 1 markan romaaneja 29). * Villahame, suom.Maija Koskenniemi. WSOY, 1920. * Risteileviä teitä, suom. Toini Kalima. WSOY, 1921. * Salaman valossa (La visionnaire), suom. K. V. Raitio. WSOY, 1921. * Lumen peittämät jäljet (La neige sur les pas), suom. Linda Pylkkänen. WSOY, 1921. ja WSOY, 1941. - (Kymmenen markan romaaneja; 217). * Isien perintö (Les Roquevillards), suom. Eino Voionmaa. WSOY, 1922. * Ilmestys (La visionnaire), suom. Antti Inkinen. Karisto, 1922. - (Kariston romaanisarja; n:o 7). * Pikku neiti : romaani, suom. E. V. WSOY, 1923 * Seetrien alla : romaani, suom. J. Hollo. WSOY, 1925. * Kiireinen kihlaus (La jeune fille aux oiseaux), suom. Olga Lavonius. Karisto, 1927. * Koti : romaani (La maison), suom. Eino Palola. WSOY, 1939. * Kuutamosonaatti (La sonate au clair de lune), suom. Hanna Asp. WSOY, 1943 ==Lähteet== ==Aiheesta muualla== * Bibliographies, Lebeaulivre.com (Teosluettelo) Luokka:Ranskalaiset kirjailijat Luokka:Ranskan akatemian jäsenet Luokka:Vuonna 1870 syntyneet Luokka:Vuonna 1963 kuolleet
Samsung Galaxy Fit

Samsung Galaxy Fit on korealaisen Samsung Electronicsin vuoden 2011 alussa myyntiin tullut älypuhelin. Virallinen julkistuspäivä oli 17. tammikuuta. Käyttöjärjestelmä on Android 2.3.4, 2.2. == Lähteet == Galaxy Fit Luokka:Android-pohjaiset laitteet Luokka:Vuoden 2011 matkapuhelimet Luokka:Kosketusnäytölliset älypuhelimet
The Isle of Conquest

The Isle of Conquest on vuonna 1919 ensi-iltansa saanut Edward Josén ohjaama yhdysvaltalainen mykkä draamaelokuva, jonka pääosassa on Norma Talmadge. The Isle of Conquest perustuu Arthur Hornblow’n romaaniin By Right of Conquest (1909), jonka pohjalta Anita Loos ja John Emerson laativat elokuvan käsikirjoituksen. Elokuvan tuottajina olivat Norma Talmadge ja Joseph Schenck, ja elokuvan tuotantoyhtiönä Norma Talmadge Film Corporation. The Isle of Conquest kuvattiin New Yorkissa ja Floridassa työnimillä The Call of Nature, The Broken Barrier ja By Right of Conquest. The Isle of Conquest sai Yhdysvaltain ensi-iltansa 26. lokakuuta vuonna 1919, ja sen levittäjänä toimi Select Pictures Corporation. The Isle of Conquest on nykyisin listattu kadonneeksi elokuvaksi. == Juoni == The Isle of Conquest kertoo nuoresta naisesta Ethelistä (Norma Talmadge), joka avioituu varakkaan rontin kanssa, jotta Ethelin äiti voisi elää leveästi. Kun Ethel lomailee miehensä jahdilla, hän joutuu haaksirikkoon. Jahti haaksirikkoutuu pienelle saarelle, ja Ethelin seurana on vain jahdin miehistöön kuuluva jahdin lämmittäjä John Arnold (Wyndham Standing). He alkuksi inhoavat toisiaan, mutta lopulta he rakastuvat saaren romanttisessa ympäristössä. Heidät pelastetaan, ja kun Ethelin ronttimainen aviopuoliso myöhemmin kuolee, rakastavaiset saavat vihdoin toisensa. == Näyttelijät == == Lähteet == == Aiheesta muualla == * * * The Isle of Conquest Silent eran sivuilla * The Isle of Conquest TCM Movie Databasessa Luokka:Vuoden 1919 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset kadonneet elokuvat